تۆرک دؤولتلری تشکیلاتینین باش کاتیبی باغداد امره‌یئو،
"سون ۲۰ ایلده تۆرکیه‌نی دونیایا تانیدان، تکجه اؤز بؤلگه‌سینین دئییل، دونیانین لیدئر دؤولتلریندن بیرینه چئویره‌ن جمهورباشقانی رجب طیب اردوغان اؤز لیدئرلیگی ایله تۆرک دونیاسینی بیرلشدیرمه‌یی باجاردی" دئدی.
باغداد امره‌یئو، ایستانبول‌دا گئچیریله‌ن ۸.جی تۆرک طب دونیاسی قورولتاییندا‌کی دانیشماسیندا، تۆرکیه‌نین دونیادا آرتان تأثیرینی دیله گتیررک،
"سون ۲۰ ایلده تۆرکیه‌نی دونیایا تانیدان و تکجه اؤز بؤلگه‌سینده دئییل، دونیادا سؤز صاحبی اؤلکه‌لردن بیرینه چئویره‌ن جمهورباشقانی اردوغان اؤز لیدئرلیگی ایله تۆرک دونیاسینی بیرلشدیرمه‌یی باجاردی. انشاالله گلن ایللرده ده جمهورباشقانیمیز تۆرک دونیاسینین لیدئرلیک رولونو داوام ائتدیره‌جکدیر" ایفاده‌لرینی ایشلتدی.
ساغلیغین تۆرک دؤولتلری تشکیلاتینین اؤنملی مسئله‌لریندن اولدوغونو بیلدیره‌ن امره‌یئو، اؤلکه‌لرین طبیعی فاجعه‌لر، ساواش و سالقین کیمی دورومولاردا بیر بیرلرینه طبی یاردیم ائتمه، کۆره‌سی و بؤلگه‌سل پلتفورملاردا اورتاق حرکت ائتمه قونوسوندا آنلاشدیغینی بیلدیردی.
